বারবার হিন্দু ফ্যাসিবাদের আঘাত, যা গত ১ বছর ধরে প্রবল থেকে প্রবলতর হয়ে উঠছে তা আসলে এই রাজনৈতিক ব্যবস্থা ও অণুশীলনেরই ফলাফল। যে আগুণ আমরা দেখতে পাচ্ছি তার শিকড় এখানে। এখন আগুণ নেভাতে গেলে তার শিকড়কে না দেখলে হবে না। তাতে আগুণ নেভানো সম্ভব নয়, ঠেকিয়ে রাখা যেতে পারে বড়ো জোর। যেমন ২০০৪ সালের লোকসভা ভোটের সময় হয়েছিল। ১০ বছর পর সেই আগুণ আরো শক্তি সঞ্চয় করে জ্বলছে। আর ২০০৪ সালের সাথে এবারের পার্থক্যও আছে, এবার ফ্যাসিস্টরা অনেক শক্তিশালী,জাতীয় ও আন্তর্জাতিক পরিস্থিতি তাদের পক্ষে অনেক অনুকূল। তাই শিকড়ের দিকে তাকাতেই হবে, এতদিন সেটাকে সঠিক গূরূত্ব না দেওয়ার কারনেই আজ ফ্যাসিবাদ আমাদের দৈনন্দিন জীবনে কড়া নাড়ছে।